יאיר אנסבכר

יאיר אנסבכר (נולד בשנת 1983) הוא חוקר, איש חינוך ויזם חברתי ישראלי. מייסדה ומנהלה הראשון של המכינה הקדם-צבאית "איתן" במישור אדומים.

אנסבכר עמית במכון משגב, הכפוף לפורום קהלת, ובעבר היה גם עמית מחקר בכיר בפורום קהלת.<ref></ref> הוא בעל תואר דוקטור מאוניברסיטת אריאל בשומרון.<ref></ref> לדבריו משמש כיועץ במערכת הביטחון הישראלית ובצה"ל.

== קורות חיים ==
יאיר אנסבכר נולד ב-1983 וגדל בירושלים למשפחה בת ארבעה ילדים. הוא נכדו של מרדכי אנסבכר, מנהלו הראשון של מוזיאון יד ושם ונינו של ד"ר מרדכי בוקסבוים.

התחנך במסגרת מערכת החינוך הממלכתי-דתי בבית הספר לדוגמה עוזיאל ובישיבה התיכונית "נתיב מאיר". לאחר מכן למד במכינה הקדם-צבאית "בני דוד" שבעלי. התגייס לצה"ל בשנת 2002 ושירת כלוחם ביחידת מגלן. גר במעלה אדומים במסגרת הגרעין התורני "בית מורשת". נשוי ואב לחמישה ילדים.

אנסבכר בוגר תואר ראשון בחינוך ממכללת ליפשיץ. הוא בוגר תואר שני בדיפלומטיה וביטחון מאוניברסיטת תל אביב, ובעל תואר דוקטור מאוניברסיטת אריאל. המחקר שלו עסק בחקר הכוחות המיוחדים המודרניים ובהשפעתם על מלחמות בנות זמננו וזיכה אותו בפרס נשיא אוניברסיטת בר-אילן לדוקטורנטים<ref></ref> על פרסום מאמרים אקדמיים.

== קריירה ==
אנסבכר שימש מחנך בבית הספר אמי"ת במעלה אדומים, וכן יזם והוביל פרויקטים חינוכיים בלתי פורמליים בעיר, כגון מועדונית נוער לילדי הקהילה האתיופית ומתחם מוגן לבני נוער בעיר.

בהנחייתו של ראש הגרעין הרב אליהו קפלן הקים בשנת 2011 את המכינה הקדם-צבאית "איתן" באזור התעשייה מישור אדומים.

לקראת הבחירות לכנסת העשרים התמודד בבחירות המקדימות של מפלגת "הבית היהודי", והוצב במקום ה-40 הלא-ריאלי. הוא התפטר מהרשימה טרם קיום הבחירות.

שיחק ושימש מדריך נשק ולוחמה בסרט "הלילה הזה" והדריך נשק ולוחמה גם בסדרת הדוקו-דרמה "הלילה הארוך ביותר" של כאן 11.<ref></ref> הגיש עם ד"ר אמיר גילת את הפודקאסט "המבצעים הגדולים של הכוחות המיוחדים" של גלי צה"ל.<ref></ref>

אנסבכר הוא לוחם במילואים ולחם במסגרת מתקפת הפתע על ישראל. הוא התייצב בבסיס יחידת הלוט"ר שבמתקן אדם ויצא עם היחידה ללחימה בעוטף עזה. הוא סיפר כי השתתף בלחימה בבסיס מודיעין שמחבלים השתלטו עליו, ומשם המשיך עם היחידה ללחימה בקיבוץ ניר יצחק.

אנסבכר משמש פרויקטור ביחידה מטכ"לית בצה"ל ולדבריו משמש יועץ לכמה גופים במערכת הביטחון בהם פיקוד הצפון ומפקדת העומק, משטרת ישראל ומטה ההסברה הלאומי במשרד ראש הממשלה.

== ספריו ==
* כצל ציפור – מתאר את שירותו הצבאי של המחבר ביחידת מגלן ובמהלך מלחמת לבנון השנייה. בהוצאת ידיעות ספרים.
* אין אתר פנוי ממנו – מאמרים על פרשת השבוע בדרך החסידות.
* לאחד אחד בני ישראל – עיונים במצוות אהבת ישראל והאחדות הישראלית.
* עשו טובה לאנושות – ספר בסוגת עזרה עצמית לשיפור יחסי אנוש בזוגיות, משפחה, החברה בישראל, ובהקשר לסכסוך הישראלי-ערבי.
* לישועתך קיוויתי ה – סיפור חייו של סבו מרדכי אנסבכר
* וכארי יתנשא – על תיקון דרך המלחמה החדשה של ישראל, דני ספרים, 2023.

==קישורים חיצוניים==

* 
* 
* 
* [https://www.hageula.com/news/story/25120.htm התשובה מהרבי פתרה לי את הקושי: עדות של חייל בשטח], באתר הגאולה, 17 באוקטובר 2023
* 

;מכּתביו ומהרצאותיו:
* [https://mida.org.il/author/yairans/ יאיר אנסבכר], באתר "מידה"
* [https://www.makorrishon.co.il/writer/יאיר-אנסבכר/ יאיר אנסבכר], באתר "מקור ראשון"
* [https://www.youtube.com/results?search_query=%22יאיר+אנסבכר%22 יאיר אנסבכר], באתר יוטיוב
* [https://besacenter.org/he/perspective-papers-he/נזקי-תרבות-מבצעים-מיוחדים/ נזקי תרבות המבצעים המיוחדים בישראל,] באתר מרכז בגין-סאדאת למחקרים אסטרטגיים, 12 ביולי 2020
* [https://www.maarachot.idf.il/2020/מאמרים/אבן-נייר-או-טיל-מונחה-אודות-האיום-הא-סימטרי/ אבן נייר וטיל מונחה אודות האיום הא-סימטרי], מערכות, 17 בדצמבר 2020
* [https://www.maarachot.idf.il/2021/גיליונות/חדש-מערכות-491-ספטמבר-2021/תרומת-הכוחות-למבצעים-מיוחדים-למלחמות-המודרניות-ישראל-וארצות-הברית-כמקרי-בוחן/ תרומת הכוחות למבצעים מיוחדים למלחמות המודרניות: ישראל וארצות־הברית כמקרי בוחן] מערכות 491,אוגוסט 2021
* [https://www.maarachot.idf.il/2022/מאמרים/הקרב-על-אנטונוב-החמצה-אופרטיבית-שהפכה-לכישלון-אסטרטגי/ הקרב על אנטונוב – החמצה אופרטיבית שהפכה לכישלון אסטרטגי], 28 בפברואר מערכות, 2022
* [https://www.maarachot.idf.il/2022/גיליונות/מערכות-495/דע-מה-למעלה-ממך-התגשמות-חזון-הרחפן-הביתי-כאמל-ח-משנה-משחק-במלחמות-החדשות/ "דע מה למעלה ממך" – התגשמות איום הרחפן הביתי כאמל"ח משנה משחק במלחמות החדשות], 19 בדצמבר מערכות, 2022
* 
* 

==הערות שוליים==

קטגוריה:חברי פורום קהלת
קטגוריה:אנשי חינוך ישראלים
קטגוריה:בוגרי בית הספר לדוגמה (ירושלים)
קטגוריה:בוגרי ישיבת נתיב מאיר
קטגוריה:בוגרי מכינה קדם-צבאית בני דוד
קטגוריה:מחברי ספרי עיון ישראלים
קטגוריה:פעילי הבית היהודי
קטגוריה:מעלה אדומים: אישים
קטגוריה:לוחמי יחידת מגלן
קטגוריה:ראשי מכינות קדם צבאיות
קטגוריה:חיילי צה"ל במלחמת חרבות ברזל
קטגוריה:ציונות דתית: מייסדי ארגונים ומוסדות
קטגוריה:ישראלים שנולדו ב-1983